system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Noam Chomsky?
assistant
Avram Noam Chomsky (, ) este un lingvist, filosof, istoric și activist politic american, profesor emerit în lingvistică la Massachusetts Institute of Technology (MIT). În lumea academică, Chomsky este cunoscut pentru teoria gramaticii generativ-transformaționale și pentru contribuțiile sale în domeniul lingvisticii teoretice (gramatica universală). El este cel care a revoluționat întreg sistemul lingvistic modern prin celebrele sale modele generative. Din punct de vedere ideologic este aliniat cu anarho-sindicalismul.

În afara lumii academice, Chomsky este foarte cunoscut în lumea întreagă pentru activitatea sa politică și pentru critica sa la adresa politicii externe a Statelor Unite, dar și a altor guverne.
Chomsky se descrie ca un socialist libertar și simpatizant al anarho-sindicalismului. Este considerat și drept o persoană cheie în cadrul stângii politice din Statele Unite.

Viața și cariera 

Pentru meritele sale, Chomsky a fost distins în anul 2010 cu premiul Erich Fromm al societății omonime din Tübingen, Germania.

Gramatica universală 
Chomsky propune ipoteza "gramaticii universale" prin care înțelege „ansamblul acelor structuri și mecanisme biologice înnăscute, caracteristice speciei homo sapiens, care sunt în măsură să explice, pornind de la informația pe care o oferă ambianța lingvistică, producerea acelei competențe pe care o descriu gramaticile speciale ale diferitelor limbaje naturale”.

Această ipoteză ia naștere în urma studierii felului în care se produce achiziția limbajului de către un vorbitor. Investigând datele care sunt disponibile persoanei respective (input-ul) și performanțele lingvistice la care poate ajunge acea persoană devenită vorbitor competent al limbii respective (output-ul), apare o veritabilă problemă științifică: aceea de a înțelege disproporționalitatea care se stabilește între săracia stimulilor și bogăția sistemului articulat și organizat de propozițiile rostite. Mai mult, chiar, se observă că indivizi diferiți, cu experiențe personale diferite într-un anumit limbaj, ajung la sisteme de reguli gramaticale foarte asemănătoare, ceea ce le permite să se înțeleagă reciproc. La această problemă, Chomsky găsește o singură explicație, anume prezumția că individul însuși contribuie într-o măsură covârșitoare la structura schematică generală și poate chiar la conținutul specific al cunoașterii exprimate prin intermediul limbajului, cunoaștere pe care o obține din experiența limitată pe care i-o oferă mediul.. 
Contribuția individului este înnăscută, fiind o caracteristică a speciei, și reprezintă gramatica generativă, sau gramatica universală. Facultatea limbajului se dezvoltă la nivel individual într-un mod intrinsec determinat, sub acțiunea declanșatoare a interacțiunilor sociale și sub acțiunea modulatoare a mediului. De aceea Chomsky consideră competența lingvistică ca fiind produsul creșterii, nu al învățării..

Originea limbajului 

Există mai multe teorii despre originea limbajului, datele citate pentru prima apariție a lui variind de la un autor la altul, de la epoca omului de Cro-Magnon, acum 40.000 de ani, până la epoca lui Homo habilis, aproximativ acum 2 milioane de ani. O altă problemă disputată este aceea a localizării apariției limbajului; teoria poligenezei susține că limbajul a apărut în locuri diferite, pe când teoria monogenezei susține că limbajul are o sursă de proveniență unică..

Teoriile monogenezei sunt dominate de două școli mari de gândire. Una dintre ele este cea influențată de Chomsky. Această teorie pleacă de la premisa că specia umană, așa cum o cunoaștem noi, ia naștere în urma unei mutații genetice neobișnuite, apărute acum aproximativ 100.000 de ani, în urma căreia circuitele cerebrale s-au reorganizat. Această reorganizare ar fi dat naștere „instinctului lingvistic” uman, deschizând calea către creșterea explozivă a tuturor capacităților cognitive pe care le furnizează limbajul ca sistem de comunicare puternic. Limbajul este o caracteristică înnăscută a ființei umane, și de aceea este posibil să identificăm și să descriem o „gramatică universală”. Tot acesta ar fi motivul pentru care e greu să ne imaginăm o formă intermediară de limbaj, care să funcționeze fără nici una din structurile gramaticale prezente în limbile naturale.

Această teorie a fost criticată drept antievoluționistă, dar unii adepți mai noi ai teoriei evoluționiste o sprijină. Există printre oamenii de știință părerea că mecanismul care a dat naștere limbajului se bazează pe combinarea unor elemente preexistente, care nu fuseseră selectate pentru a produce în mod specific această funcție, dar care, împreună, au făcut posibilă apariția limbajului..

Opțiuni politice 

Natura umană, faptul că specia umană posedă acele mecanisme înnăscute care îi permit omului să genereze noul, este cea care îl înzestrează cu creativitate pe om. Creativitatea este incompatibilă cu lipsa de libertate. Chomsky crede că un element fundamental al naturii umane este nevoia muncii creative, a cercetării creative - creativitate care trebuie să se manifeste în afara limitelor arbitrare pe care le pot impune instituțiile coercitive. O societate decentă trebuie să maximizeze condițiile de exprimare a creativității umane și să depășească represiunea și opresiunea, care există ca reminiscențe istorice în orice societate.

Chomsky a declarat că preferințele sale personale „sunt unele anarhiste tradiționale, în bună măsură cu originea în iluminism și în liberalismul clasic” și că apreciază socialismul libertarian . Este un simpatizant al anarho-sindicalismului, prin care înțelege un sistem descentralizat de asocieri libere între instituții economice și sociale.

Chomsky consideră că există două sarcini intelectuale importante în sfera politică și socială. Prima este de a imagina o societate viitoare dreaptă, adică de a crea o „teorie socială umanistă, bazată, pe cât posibil, pe concepte ferme și umane despre esența sau natura umană”. Cealaltă este de a înțelege natura puterii și a opresiunii și terorii din societatea noastră. Aceasta înseamnă a ne referi la instituții precum administrația, poliția, armata, dar și alte instituții centrale economice, comerciale și financiare. El atrage atenția asupra puterii deosebite pe care o capătă marile corporații multinaționale.

Cărți și articole

Lingvistică 

 Morphophonemics of Modern Hebrew, teză de masterat, University of Pennsylvania, 1951 
 Logical Structure of Linguistic Theory, 1955; Chicago: 1975.
 Transformational Analysis, teză de doctorat (Ph.D.), University of Pennsylvania, 1955]
 Noam Chomsky, Morris Halle și Fred Lukoff, "On accent and juncture in English", în For Roman Jakobson, The Hague: Mouton, 1956
 Three models for the description of language, "I.R.E. Transactions on Information Theory", vol. IT-2, no. 3: 113-24 (1956)
 Syntactic Structures. The Hague: Mouton, 1957; Berlin and New York: 1985.
 Current Issues in Linguistic Theory, 1964
 Aspects of the Theory of Syntax. Cambridge: The MIT Press, 1965
 Cartesian Linguistics. New York: Harper and Row, 1965; reeditat: Cartesian Linguistics. A Chapter in the History of Rationalist Thought Lanham, Maryland: University Press of America, 1986.
 Topics in the Theory of Generative Grammar, 1966
 Noam Chomsky și Morris Halle, The Sound Pattern of English. New York: Harper & Row, 1968
 Language and Mind, 1968; ediție revizuită, New York: Harcourt Brace, 1972
 Studies on Semantics in Generative Grammar, 1972
 The Logical Structure of Linguistic Theory, 1975
 Reflections on Language, 1975
 Essays on Form and Interpretation, 1977
 Rules and Representations, New York: Columbia University Press, 1980
 Lectures on Government and Binding: The Pisa Lectures, Holland: Foris Publications, 1981; Berlin and New York: Mouton de Gruyter, 1993.
 Some Concepts and Consequences of the Theory of Government and Binding, 1982
 Language and the Study of Mind, 1982
 Noam Chomsky on The Generative Enterprise, A discussion with Riny Hyybregts and Henk van Riemsdijk, 1982
 Modular Approaches to the Study of the Mind, 1984
 Knowledge of Language: Its Nature, Origin, and Use, 1986
 Barriers. Linguistic Inquiry Monograph Thirteen. Cambridge (MA): The MIT Press, 1986
 Language and Thought, 1993
 The Minimalist Program. Cambridge (MA): The MIT Press, 1995
 On Language, 1998
 New Horizons in the Study of Language and Mind, 2000
 The Architecture of Language, 2000
 On Nature and Language, ediție îngirjită de Adriana Belletti și Luigi Rizzi, 2001
 Noam Chomsky și U.T. Place, "The Chomsky-Place correspondence 1993-1994", îngrijită și cu o introducere de T. Schoneberger, "The Analysis of Verbal Behavior", 17, 7-38.

Politică 

 American Power and the New Mandarins, 1969
 "Notes on Anarchism", în New York Review of Books, 1970
 At war with Asia, 1970
 Two Essays on Cambodia, 1970
 Chomsky: selected readings, 1971
 Problems of Knowledge and Freedom, 1971
 For Reasons of State, 1973
 Peace in the Middle East? Reflections on Justice and Nationhood, 1974
 Intellectuals and the State, 1976
 Human Rights and American Foreign Policy, 1978
 Noam Chomsky și Edward Herman, After the Cataclysm: Postwar Indochina and the Reconstruction of Imperial Ideology, 1979
 Language and Responsibility, 1979
 Noam Chomsky și Edward Herman, The Washington Connection and Third World Fascism, 1979
 Radical Priorities, 1981
 Superpowers in collision: the cold war now, 1982
 Towards a New Cold War: Essays on the Current Crisis and How We Got There, 1982
 The Fateful Triangle. The United States, Israel, and the Palestinians, 1983
 Turning the Tide : U.S. intervention in Central America and the Struggle for Peace, 1985
 Pirates and Emperors: International Terrorism in the Real World, 1986
 The Race to Destruction: Its Rational Basis, 1986
 The Chomsky Reader, 1987
 On Power and Ideology, 1987
 Turning the Tide. The U.S. and Latin America, 1987
 The Culture of Terrorism, 1988
 Language and Politics, 1988 
 Edward Herman și Noam Chomsky, Manufacturing Consent. The Political Economy of the Mass Media, New York: Pantheon Books, 1988
 Necessary Illusions, 1989
 Terrorizing the Neighborhood, 1991
 What Uncle Sam Really Wants, 1992
 Chronicles of Dissent, 1992
 Deterring Democracy, 1992
 Letters from Lexington. Reflections on Propaganda, 1993
 The Prosperous Few and the Restless Many, 1993
 Rethinking Camelot: JFK, the Vietnam War, and U.S. Political Culture, 1993
 World Order and Its Rules: Variations on Some Themes, 1993
 Year 501. The Conquest Continues, 1993 
 Keeping the rabble in Line, 1994
 Secrets, Lies, and Democracy, 1994
 World Orders, Old and New, 1994
 Powers and Prospects: Reflections on Human Nature and the Social Order, 1996
 Class Warfare, 1996
 Media Control. The Spectacular Achievements of Propaganda, 1997
 One Chapter, The Cold War and the University, 1997
 The Culture of Terrorism, 1998
 The Umbrella of US Power, 1999
 The New Military Humanism: Lessons from Kosovo, 1999
 Profit over People, 1999
 The Fateful Triangle, 1999
 Rogue States, Cambridge (MA): South End Press, 2000
 Propaganda and the Public Mind, 2001
 9-11, New York: Seven Stories Press, 2001
 Understanding Power: The Indispensable Chomsky, 2002 
 Media control, 2002
 Hegemony or Survival: America's Quest for Global Dominance, New York: Metropolitan Books, 2003. Ediție în limba română: Hegemonie sau supraviețuire - America în căutarea dominației globale, Editura Antet, ISBN 973-636-074-1 
 Deep Concerns, 2003
 Chomsky on Anarchism, 2005
 Government in the future, Seven Stories Press, 2005
 Imperial Ambitions - Conversations on the Post-9/11 World, 2005. Ediție în limba română: Ambiții imperiale, Editura Antet, ISBN 973-636-153-5
 Failed States: The Abuse of Power and the Assault on Democracy, 2006
 Noam Chomsky și Gilbert Achcar, Perilous Power. The Middle East and U.S. Foreign Policy. Dialogues on Terror, Democracy, War, and Justice, Boulder (CO): Paradigm, 2006.
 Interventions, 2007. Ediție în limba româna: „Intervenții”, Editura Vellant, 2008, traducere de Bogdan Lepădatu.
 Who Rules the World, New York: L. Valéria Galvão Wasserman-Chomsky, 2016. Trad. în limba română de Doru Căstăian: Cine conduce lumea? Editura Litera, București, 2018. ISBN 978-606-33-2947-0

Biografii 

 Robert Barsky, Noam Chomsky: A Life of Dissent, Cambridge (MA): The MIT Press, 1997
 Wolfgang B. Sperlich, Noam Chomsky, London: Reaktion Books, 2006

Filme 

 Manufacturing Consent: Noam Chomsky and the Media, Directori: Mark Achbar și Peter Wintonick (1992)
 Last Party 2000, Directori: Rebecca Chaiklin și Donovan Leitch (2001)
 Power and Terror: Noam Chomsky in Our Times, Director: John Junkerman (2002)
 Distorted Morality — America's War On Terror?, Director: John Junkerman (2003)
 Noam Chomsky: Rebel Without a Pause (TV), Director: Will Pascoe (2003)
 The Corporation, Director: Jennifer Abbott and Mark Achbar (2003)
 Peace, Propaganda & the Promised Land, Directori: Sut Jhally and Bathsheba Ratzkoff (2004)

Note

Bibliografie

Vedeți și 

 Ierarhia Chomsky

Legături externe 
 http://www.chomsky.info/ Situl oficial
  Decalogul lui Chomsky
 Pagina de la MIT 
 ZNet: Arhiva Noam Chomsky 
 Chomsky Torrents  - material audio și video disponibil online (BitTorrent)
 VIDEO Noam Chomsky, părintele „gramaticii universale”, explică de ce marijuana este un drog ilegal, iar tutunul nu, 7 mai 2013, Vlad Andriescu, Adevărul
 Noam Chomsky, una dintre cele mai strălucite minți ale secolului XXI: SUA, hotărâte să câștige cursa spre dezastru, 8 iunie 2013, Noémi Varga, Adevărul

Nașteri în 1928
Nașteri pe 7 decembrie
Evrei așkenazi
Evrei americani
Absolvenți ai Universității din Pennsylvania
Activiști evrei
Americani în viață
Anarhiști americani
Contracultura_anilor_1960
Critici ai marxismului
Evrei din extrema stângă
Filozofi ai minții
Filozofi din secolul al XX-lea
Filozofi din secolul al XXI-lea
Filozofi contemporani
Filozofi evrei
Guggenheim Fellows
Istorici americani
Lingviști americani
Lingviști evrei
Oameni de știință americani din secolul al XX-lea
Oameni de știință americani din secolul al XXI-lea
Oameni de știință evrei
Oameni din Philadelphia, Pennsylvania
Personae non gratae
Pionieri ai computerelor
Politicieni americani din secolul al XX-lea
Politicieni americani din secolul al XXI-lea
Profesori universitari americani
Raționaliști
Scriitori americani din secolul al XX-lea
Scriitori americani din secolul al XXI-lea
Socialiști americani
Libertarieni
Savanții în traduceri